**ADMINISTRATOR I UNIVERSITETIT POLITEKNIK TË TIRANËS**

Z. Besmir Ali, Administrator i Universitetit Politeknik të Tiranës ka përfunduar studimet universitare në vitin 2008 pranë Universitetit të Tiranës, Fakulteti i Drejtësisë.

Z. Ali ka një eksperiencë pune mbi 15 vjeçare si jurist dhe konsulent ligjor në sektorin privat e publik, ku është angazhuar në çështjet gjyqësore, administrative, civile, tregtare, ndjekjen e procedurave ligjore (prokurime publike, koncesione në sektorin energjitik, procedurat tatimore, procedurat e licencimeve etj).

Prej vitit 2010 zotëron titullin Avokat nga Dhoma Kombëtare e Avokatisë.

Në vitin 2011 Z.Ali ka filluar punën pranë Rektoratit të Universitetit Politeknik të Tiranës si Jurist, në pozicionin e Kryetarit të Degës Juridike.

Në vitin 2013 është emëruar Kancelar në Universitetin Politeknik të Tiranës, përgjegjës për drejtimin e përditshëm administrativ dhe financiar të institucionit, për zbatimin e buxhetit, për mbikëqyrjen dhe kontrollin e veprimeve financiare, si dhe për zbatimin e ligjshmërisë.

Prej vitit 2016 ushtron funksionin e Administratorit të Universitetit Politeknik të Tiranës sipas përcaktimeve në ligjin nr. 80/2015 “Për arsimin e lartë dhe kërkimin shkencor në institucionet e arsimit të lartë në Republikën e Shqipërisë”.

Kontakt: ali.besmir@upt.al